text: Skraldestrejke fortsætter - nyt møde mandag
  14 december 2018 kl. 08.33
  Der bliver heller ikke hentet skrald i Kolding fredag. 
  Skraldespandene må stå fulde en dag endnu.
  Medarbejderne ved Meldgaard Miljø A/S, der står for at hente affald i Kolding Kommune, fortsætter arbejdsnedlæggelsen.
  Medarbejderne nedlagde arbejdet torsdag. Et møde tidligt fredag morgen har ikke løst situationen. Der skal være møde igen mandag formiddag, hvor Kolding Kommune vil være åbne for at lave om på den måde, affaldet bliver hentet.
  - Vi ved ikke, hvad konflikten handler om, men hvis det er noget med tidspunkter, så kan vi lave om på det, siger formand for Teknik- og Klimaudvalget i Kolding, Jakob Ville, Venstre, til TV SYD i dag.
  Det er tredje gang i år, at skraldefolkene, der samler affald ind i Kolding Kommune, har nedlagt arbejdet.
  Det er endnu ikke kommet frem, hvad der er årsagen til den seneste konflikt. Kolding Kommune og Meldgaard A/S holder her til formiddag møde om situationen.
  Kolding Kommune opfordrer borgerne til at komme ekstra affald i en plastiksæk og stille det ved siden af de ikke afhentede. Genbrugspladserne modtager ikke dagrenovation.
  Skraldet vil tidligst blive hentet efter mødet på mandag, og så har Meldgaard 5 dage til at indhente det forsømte.
  
  